CELEX: 32011D0825
Language: lt
Date: 1323302400000
Title: 2011/825/ES: 2011 m. gruodžio 8 d. Komisijos įgyvendinimo sprendimas, kuriuo dėl nacionalinių priemonių, kuriomis siekiama, kad į tam tikras Airijos, Suomijos ir Švedijos teritorijas nepatektų tam tikros akvakultūros gyvūnų ligos, iš dalies keičiamas Sprendimas 2010/221/ES (pranešta dokumentu Nr. C(2011) 9002)  Tekstas svarbus EEE

10.12.2011   
            
            
               LT
            
            
               Europos Sąjungos oficialusis leidinys
            
            
               L 328/53
            
         KOMISIJOS ĮGYVENDINIMO SPRENDIMAS
   2011 m. gruodžio 8 d.
   kuriuo dėl nacionalinių priemonių, kuriomis siekiama, kad į tam tikras Airijos, Suomijos ir Švedijos teritorijas nepatektų tam tikros akvakultūros gyvūnų ligos, iš dalies keičiamas Sprendimas 2010/221/ES
   (pranešta dokumentu Nr. C(2011) 9002)
   (Tekstas svarbus EEE)
   (2011/825/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. spalio 24 d. Tarybos direktyvą 2006/88/EB dėl gyvūnų sveikatos reikalavimų, taikomų akvakultūros gyvūnams ir jų produktams, ir dėl tam tikrų vandens gyvūnų ligų prevencijos ir kontrolės (1), ypač į jos 43 straipsnio 2 dalį,
   kadangi:
   
               (1)
            
            
               2010 m. balandžio 15 d. Komisijos sprendimu 2010/221/ES, patvirtinančiu akvakultūros ir laukinių vandens gyvūnų tam tikrų ligų poveikio ribojimo priemones pagal Tarybos direktyvos 2006/88/EB (2) 43 straipsnį leidžiama tam tikroms valstybėms narėms taikyti apribojimus tų gyvūnų siuntoms, siekiant išvengti tam tikrų ligų atsiradimo jų teritorijoje, jeigu valstybės narės įrodė, kad jose arba tam tikrose demarkacinėse zonose jų teritorijoje neužfiksuota tokių ligų arba kad jos yra patvirtinusios ligų likvidavimo arba priežiūros programą, siekdamos išvengti minėtų ligų;
            
         
               (2)
            
            
               Suomijos ir Švedijos teritorijų žemyninės dalys yra išvardytos Sprendimo 2010/221/ES II priede kaip teritorijos, kuriose yra patvirtinta bakterinės inkstų ligos (BIL) likvidavimo programa;
            
         
               (3)
            
            
               Švedijos teritorijos pakrantės dalys yra išvardytos Sprendimo 2010/221/ES II priede kaip teritorijos, kuriose yra patvirtinta infekcinės kasos nekrozės (IKN) viruso likvidavimo programa;
            
         
               (4)
            
            
               Sprendimu 2010/221/ES atitinkamai patvirtintos tam tikros Suomijos ir Švedijos nacionalinės priemonės, taikomos į tas teritorijas įvežamoms atitinkamoms ligoms imlių akvakultūros gyvūnų siuntoms. Tačiau, kad būtų galima iš naujo įvertinti šių nacionalinių priemonių tinkamumą, leidimas jas taikyti galioja tik iki 2011 m. gruodžio 31 d.;
            
         
               (5)
            
            
               Suomija pateikė Komisijai savo nacionalinės BIL likvidavimo programos veikimo ataskaitą ir joje nurodė, kad BIL likvidavimo programa dar nedavė gerų rezultatų. Nors keliose srityse padaryta pažanga, tačiau keletas kitų sričių tebėra užkrėstas BIL. Todėl Suomija paprašė, kad geografinės programos taikymo ribos būtų nustatytos tik dviem ištisinėms zonoms, kuriose yra 19 vandens baseinų. Šiose dviejose zonose su BIL susiję apribojimai taikomi tik keturiems ūkiams; visuose keturiuose ūkiuose šiuo metu naikinamos užkrėstos žuvys ir valomos bei dezinfekuojamos patalpos;
            
         
               (6)
            
            
               Švedija pateikė Komisijai savo nacionalinės BIL ir IKN likvidavimo programos veikimo ataskaitą. Pranešimų apie susirgimus labai sumažėjo ir abi ligos jau beveik išnaikintos srityse, kuriose vykdoma programa. Švedijos pakrantės dalyse IKN jau nebeliko, tad nacionalinės likvidavimo programos pakrančių vandenyse taip pat yra skirtos apsaugoti jau švarias sritis;
            
         
               (7)
            
            
               todėl remiantis Suomijos ir Švedijos pateikta informacija šias nacionalines priemones reikėtų taikyti toliau. Tačiau, atsižvelgiant į tai, kad nepaisant ilgamečio nacionalinių likvidavimo programų taikymo ligos dar nėra visiškai likviduotos, reikia laiku iš naujo įvertinti nacionalinių priemonių tinkamumą ir būtinumą. Todėl leidimas taikyti šias nacionalines priemones turėtų galioti tik dar dvejus metus, t. y. iki 2013 m. gruodžio 31 d.;
            
         
               (8)
            
            
               Sprendimo 2010/221/ES III priede šiuo metu išvardytos devynios Airijos teritorijos dalys, kuriose yra patvirtinta austrių herpeso viruso 1 μνar (OsHV-1 μνar) priežiūros programa;
            
         
               (9)
            
            
               Airija pranešė Komisijai, kad dviejose iš tų dalių (1 dalyje, esančioje Gweendore įlankoje, ir 4 dalyje, esančioje Ballinakill įlankoje) buvo aptiktas OsHV-1 μνar. Todėl šių dviejų dalių geografinių ribų nustatymą Sprendimo 2010/221/ES III priede reikėtų iš dalies pakeisti;
            
         
               (10)
            
            
               todėl Sprendimą 2010/221/ES reikėtų atitinkamai iš dalies pakeisti;
            
         
               (11)
            
            
               šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2010/221/ES iš dalies keičiamas taip:
   
               1)
            
            
               3 straipsnio 2 dalyje data „2011 m. gruodžio 31 d.“ pakeičiama data „2013 m. gruodžio 31 d.“;
            
         
               2)
            
            
               II ir III priedai pakeičiami šio Sprendimo priedo tekstu.
            
         2 straipsnis
   Šis sprendimas skirtas valstybėms narėms.
   
      Priimta Briuselyje 2011 m. gruodžio 8 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 328, 2006 11 24, p. 14.
   
      (2)  OL L 98, 2010 4 20, p. 7.
   
      PRIEDAS
      „
            II PRIEDAS
            
               Valstybės narės ir jų dalys, kuriose įgyvendinamos akvakultūros gyvūnų tam tikrų ligų likvidavimo programos ir kurioms patvirtintos nacionalinės tų ligų kontrolės priemonės, vadovaujantis Direktyvos 2006/88/EB 43 straipsnio 2 dalimi
            
            
                        Liga
                     
                     
                        Valstybė narė
                     
                     
                        Kodas
                     
                     
                        Geografinių teritorijos, kurioje taikomos patvirtintos nacionalinės priemonės, ribų nustatymas
                     
                  
                        Bakterinė inkstų liga (BIL)
                     
                     
                        Suomija
                     
                     
                        FI
                     
                     
                        Šie vandens baseinai:
                        Kymijoki, Juustilanjoki, Hounijoki, Tervajoki, Vilajoki, Urpalanjoki, Vaalimaanjoki, Virojoki, Vehkajoki, Summajoki, Vuoksi, Jänisjoki, Kiteenjoki-Tohmajoki, Hiitolanjoki, Tenojoki, Näätämöjoki, Uutuanjoki, Paatsjoki, Tuulomajoki.
                     
                  
                        Švedija
                     
                     
                        SE
                     
                     
                        Teritorijos žemyninės dalys
                     
                  
                        Infekcinė kasos nekrozė (IKN)
                     
                     
                        Švedija
                     
                     
                        SE
                     
                     
                        Teritorijos pakrantės dalys
                     
                  
         
            III PRIEDAS
            
               Valstybės narės ir teritorijos, kuriose įgyvendinamos austrių herpeso viruso 1 μvar (OsHV-1 μvar) priežiūros programos ir kuriose patvirtintos nacionalinės tos ligos kontrolės priemonės, vadovaujantis Direktyvos 2006/88/EB 43 straipsnio 2 dalimi
            
            
                        Liga
                     
                     
                        Valstybė narė
                     
                     
                        Kodas
                     
                     
                        Geografinių teritorijos, kurioje taikomos patvirtintos nacionalinės priemonės (valstybės narės, zonos ir jų dalys), ribų nustatymas
                     
                  
                        Austrių herpeso virusas 1 μvar (OsHV-1 μvar)
                     
                     
                        Airija
                     
                     
                        IE
                     
                     
                        1 dalis. Sheephaven įlanka.
                        2 dalis. Gweebara įlanka.
                        3 dalis. Drumcliff, Killala. Broadhaven ir Blacksod įlankos.
                        4 dalis. Streamstown įlanka.
                        5 dalis. Bertraghboy ir Galway įlankos.
                        6 dalis. Shannon Estuary ir Poulnasharry, Askeaton ir Ballylong ford įlankos.
                        7 dalis. Kenmare įlanka.
                        8 dalis. Dunmanus įlanka.
                        9 dalis. Kinsale ir Oysterhaven įlankos.
                     
                  
                        Jungtinė Karalystė
                     
                     
                        UK
                     
                     
                        Didžiosios Britanijos teritorija, išskyrus Whitstable įlanką, Kentą.
                        Šiaurės Airijos teritorija, išskyrus Killough įlanką, Lough Foyle ir Carlingford Lough.
                        Gernsio teritorija.
                     
                  “